Public procurement notice: Voluntary Ex Ante Transparency Notice
Published: 2021-10-11
Buyer: Tampereen kaupunki
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 615340 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tampereen kaupungilla on käytössään CGI Suomi Oy:n toimittamana Titania suunnittelu- ja laskentajärjestelmä. Järjestelmä sisältää Titanian massalaskentaosiot työvuorojen suunnittelua varten. Työaikatietojen käsittely on mahdollista digitalisoida Titanian Sähköinen asiointi -ohjelmistopalvelun avulla. Tämä ex ante -ilmoitus koskee Titanian laajennuksena tehtävää Sähköinen asiointi -ohjelmistopalvelun lisähankintaa Titania-järjestelmän nykyiseltä toimittajalta CGI Suomi Oy:ltä.
Hankinta sisältää Titania Sähköinen asiointi -ohjelmistopalvelun perusosien käyttöönottoprojektin ja käyttöoikeudet seuraaviin Titania sähköisen asioinnin osioihin:
- Suunnitellun ja toteutuneen työajan tarkastelu henkilön, suunnittelupisteen ja organisaation näkökulmista
- Raportointi (työaikatietojen raportointi yksittäisen henkilön, suunnittelupisteen, lähijohdon ja hallinnon näkökulmista)
Julkisista hankinnoista ja käyttöoikeussopimuksista annetun lain (hankintalaki 1397/2016) 40 §:n 1 momentin 2 kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan keinotekoisesta kaventamisesta.
Titanian Sähköinen asiointi -ohjelmistopalvelu integroituu Tampereen kaupungilla käytössä olevaan Titania Suunnittelu ja laskenta - järjestelmään ollen kiinteä osa sitä. Titanian sähköinen asiointi käyttää perusjärjestelmän taustarekistereitä. Sovellusten välisissä integraatioissa eri toimintojen työnkulut toimivat synkronoidusti keskenään huolehtien tiedon eheydestä. Sovellusten käyttämät käsitteet ovat yhteneväiset ja sähköisen asioinnin raportit ja työaikaan liittyvät päättelyt perustuvat perusjärjestelmän määrityksiin. Teknisesti integraatiototeutus perustuu sekä tilannekohtaisesti määritettyihin SOAP-integraatiosanomiin (tietojen lähetys, muutosten päivitys, lukitussanomat) että puhtaan XML:n lähettämiseen https-rajapinnan yli. Sovellusten väliset avainnukset ovat osin yhteisiä. Sähköisen asioinnin toiminnallisuuksien toteuttaminen Titaniasta erillisenä, toisen toimittajan ratkaisuna aiheuttaisi merkittävän riskin teknisestä yhteensopimattomuudesta ja tiedon eheyden menettämisestä sekä toisi kohtuuttomia haasteita erillisten sovellusten ylläpitoon.
Titania Suunnittelu ja laskenta -järjestelmä on CGI Suomi Oy:n kehittämä. Järjestelmän immateriaalioikeudet kuuluvat CGI Suomi Oy:lle. CGI Suomi Oy ei voi liikesalaisuuksiensa säilyttämiseksi ja immateriaalioikeuksiensa turvaamiseksi sallia sähköisen asioinnin vaatimaa laajaa pääsyä toiselle toimittajalle immateriaalioikeuksilla suojattuun tuotteeseensa.
Edellä todetuin perustein hankinnan voi toteuttaa vain CGI Suomi Oy eikä muita vaihtoehtoisia tai korvaavia ratkaisuja ole mahdollista käyttää. Kyse ei ole hankinnan keinotekoisesta kaventamisesta vaan syyt suorahankinnan käyttämiselle ovat todelliset ja perustellut edellä todetulla tavalla.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/58926/notice/83091


Winner: CGI Suomi Oy
Award value: 615340